# Euroopa Liidu C 114A/2006

| | ISSN 1725-5082 |
| --- | --- |
| Euroopa Liidu
  Teataja | C 114A |
| | |
| Eestikeelne väljaanne | Teave ja teatised | 49. köide16. mai 2006 |

ISSN 1725-5082

Euroopa Liidu

Teataja

C 114A

Eestikeelne väljaanne

Teave ja teatised

49. köide16. mai 2006

---

| Teatis nr | Sisukord | Lehekülg |
| --- | --- | --- |
| | III   Teatised |
| | Siseturu ühtlustamise amet |
| 2006/C 114A/1 | Konkursiteade Siseturu Ühtlustamise Ameti apellatsioonikoja liikme ametikohtade reservnimekirja koostamiseks (kaubamärgid ja tööstusdisainilahendused) | 1 |

Teatis nr

Sisukord

Lehekülg

III   Teatised

Siseturu ühtlustamise amet

2006/C 114A/1

Konkursiteade Siseturu Ühtlustamise Ameti apellatsioonikoja liikme ametikohtade reservnimekirja koostamiseks (kaubamärgid ja tööstusdisainilahendused)

1

| ET | |
| --- | --- |

ET

---

III Teatised

Siseturu ühtlustamise amet

| 16.5.2006 | ET | Euroopa Liidu Teataja | CA 114/1 |
| --- | --- | --- | --- |

16.5.2006

ET

Euroopa Liidu Teataja

CA 114/1

---

KONKURSITEADE SISETURU ÜHTLUSTAMISE AMETI APELLATSIOONIKOJA LIIKME AMETIKOHTADE RESERVNIMEKIRJA KOOSTAMISEKS (KAUBAMÄRGID JA TÖÖSTUSDISAINILAHENDUSED)

(2006/C 114 A/01)

1.   Siseturu ühtlustamise amet

Siseturu Ühtlustamise Amet (kaubamärgid ja tööstusdisainilahendused) (edaspidi “amet”) asutati nõukogu 20. detsembri 1993. aasta määrusega (EÜ) nr 40/94 ühenduse kaubamärgi kohta (EÜT L 11, 14.1.1994) (1).

Amet on tehnilistes, haldus- ja finantsküsimustes sõltumatu juriidiline isik, kes vastutab ühenduse kaubamärkide ja disainilahenduste süsteemi haldamise eest. Ametis registreeritud ühenduse kaubamärgid ja disainilahendused kehtivad kogu Euroopa Liidus.

31. detsembri 2005. aasta seisuga oli ametile esitatud ligikaudu 469 000 ühenduse kaubamärgi taotlust, millest ligikaudu 64 000 esitati aastal 2005. Ühenduse disainilahenduse taotlusi esitati samal aastal ligikaudu 16 000. Ameti 2006. aasta eelarve on ligikaudu 211 miljonit eurot ning töötajate arv suurusjärgus 700 inimest.

Ameti ametlikeks keelteks on hispaania, saksa, inglise, prantsuse ja itaalia keel.

Amet asub Hispaanias Alicantes.

2.   Apellatsioonikojad

Apellatsioonikojad võtavad vastu otsuseid kontrollijate, vastulausete osakonna, kaubamärkide ja tööstusdisainilahenduste haldusosakonna ning tühistamisosakonna otsuste peale esitatud kaebuste kohta.

Otsused võetakse vastu apellatsioonikodade komisjonides, mis koosnevad esimehest ja kahest liikmest. Vähemalt kahel liikmel kolmest peab olema juriidiline haridus. Teatud erijuhtudel võtab otsuse vastu laiendatud komisjon või üksainus liige, kellel on juriidiline haridus. Vastavalt teenistusnõuetele võib liikmeid nimetada ühte või mitmesse apellatsioonikotta. Apellatsioonikodade liikmed on sõltumatud. Otsuseid vastu võttes ei ole nad seotud mitte kellegi juhistega.

Apellatsioonikojad koosnevad praegu ühest presidendist, kolmest esimehest ja 11 liikmest, keda abistavad juristid ja haldustöötajad ning keda toetavad registritalitus ja teadustalitus. Apellatsioonikodades ja neid toetavates talitustes töötab kokku ligikaudu 70 inimest.

Igal aastal laekub apellatsioonikodadele umbes 1 500 kaebust, millest 67 % on inglise keeles, 20 % saksa keeles ning ülejäänud muudes ELi keeltes.

3.   Täidetav Ametikoht

Amet otsib kandidaate reservnimekirja, et täita vähemalt kaks apellatsioonikoja liikme ametikohta (soost olenemata).

4.   Ametisse määramine

Apellatsioonikomisjonide liikmed määrab viieks aastaks ametisse ameti haldusnõukogu. Seda ametiaega võib pikendada viie aasta kaupa või kuni pensionieani, kui nimetatud iga täitub uue ametiaja vältel.

Ametisse asumise aeg on eeldatavasti 2007. aasta vältel.

5.   Teenistustingimused

Eduka kandidaadiga sõlmitakse viieaastane tähtajaline tööleping vastavalt Euroopa ühenduste muude teenistujate teenistustingimuste artikli 2 lõikele a. Pakutav ametikoht kuulub administraatorite kategooria (AD) 11. järku. Selle järgu esimesele astmele vastav kuu põhipalk on 8 050,31 eurot. Palgale lisanduvad lisatasud, lähtudes perekonnaseisust ja ülalpeetavate laste arvust. Peale selle makstakse mitmesuguseid kolimis- ja sõidutoetusi ning samuti laieneb töötajale õnnetusjuhtumi- ja tervisekindlustuse ning pensioniskeem. Makstavatest tasudest arvatakse maha ühenduse maksud ja muud maksud, mis on sätestatud Euroopa ühenduste muude teenistujate teenistustingimustes. Riigisiseseid makse ei kohaldata. Ülalpeetavad lapsed saavad õppida Alicante Euroopa koolis tasuta.

Apellatsioonikodade käesoleva valikumenetluse tulemusel ametisse nimetatud liikmeid, kelle ametiaega on pikendatud täiendavaks tähtajaks vastavalt määruse 40/94 artikli 131 lõikele 2, saab apellatsioonikodade presidendi ettepanekul ameti haldusnõukogu ümber klassifitseerida AD-kategooria 12. järku, olenevalt nende varasemast kogemusest apellatsioonikodade liikmena.

Edukaks osutunud kandidaati,

| — | kes nimetati apellatsioonikoja liikmeks vastavalt määruse (EÜ) nr 40/94 artikli 131 lõikes 1 sätestatud korrale enne selle muutmist nõukogu 19. veebruari 2004. aasta määrusega (EÜ) nr 422/2004 (ELT L 70, 9.3.2004, lk 1) ja |
| --- | --- |

—

kes nimetati apellatsioonikoja liikmeks vastavalt määruse (EÜ) nr 40/94 artikli 131 lõikes 1 sätestatud korrale enne selle muutmist nõukogu 19. veebruari 2004. aasta määrusega (EÜ) nr 422/2004 (ELT L 70, 9.3.2004, lk 1) ja

| — | kelle algne tööleping vastas Euroopa ühenduste muude teenistujate teenistustingimuste varasemale väljaandele ja |
| --- | --- |

—

kelle algne tööleping vastas Euroopa ühenduste muude teenistujate teenistustingimuste varasemale väljaandele ja

| — | kelle ametiaega pikendatakse käesoleva valikumenetluse tulemusel ja |
| --- | --- |

—

kelle ametiaega pikendatakse käesoleva valikumenetluse tulemusel ja

| — | kelle järk pärast uuendamist on kõrgem kui AD 12, |
| --- | --- |

—

kelle järk pärast uuendamist on kõrgem kui AD 12,

võib apellatsioonikodade presidendi ettepanekul ameti haldusnõukogu ümber klassifitseerida sellisesse järku (kuni järguni AD 13) ja astmele, et tema põhipalk on Euroopa ühenduste muude teenistujate teenistustingimuste kohaselt võimalikult lähedal põhipalgale, (2) mida ta sai oma vahetult eelnenud ametiaja lõpus.

Töösuhe lõpeb kas lepingus märgitud kuupäeval või ajutise ametniku soovil kolmekuulise etteteatamise ajaga, ilma et see piiraks nimetatud teenistustingimuste kohaldamist.

6.   Põhinõuded

Kandidaat peab olema Euroopa Liidu liikmesriigi kodanik.

Kandidaat ei tohi olla kriminaalkorras karistatud ega süüdi mõistetud.

Nagu on sätestatud määruse (EÜ) nr 40/94 (ühenduse kaubamärgi kohta) artikli 131 lõikes 2, peab kandidaat olema ametis terve viieaastase perioodi alates tööleasumise kuupäevast. Ametiaeg ei saa ületada selle kuu lõppu, mil kandidaat jõuab Euroopa tsiviilteenistuse pensioni eeskirjades kindlaks määratud kohustuslikule vanaduspensionile suundumise ikka (65).

7.   Kvalifikatsiooni ja ametialase kogemuse miinimumnõuded

Kandidaat peab suutma töötada mitmekeelses keskkonnas (Euroopa Liidu asutuses) ja ta peab suutma käsitleda arvukalt juhtumeid, mis tuleb lahendada mõistliku aja jooksul ja kollegiaalselt, järgides apellatsioonikodade presidendi seatud eesmärke.

Kvalifikatsiooni ja ametialase kogemuse miinimumnõuded on järgmised:

| a) | lõpetatud kõrgharidusele vastav haridustase, mida kinnitab diplom, kui ülikooli normaalõppeaeg kestis neli aastat või kauem, või lõpetatud kõrgharidusele vastav haridustase, mida kinnitab diplom, ja vähemalt üks aasta töökogemust asjaomasel erialal, kui ülikooli normaalõppeaeg kestis vähemalt kolm aastat, ning |
| --- | --- |

a)

lõpetatud kõrgharidusele vastav haridustase, mida kinnitab diplom, kui ülikooli normaalõppeaeg kestis neli aastat või kauem, või lõpetatud kõrgharidusele vastav haridustase, mida kinnitab diplom, ja vähemalt üks aasta töökogemust asjaomasel erialal, kui ülikooli normaalõppeaeg kestis vähemalt kolm aastat, ning

| b) | vähemalt 15aastane erialane töökogemus, mis on seotud täidetavate ülesannetega ja mis on omandatud pärast diplomi või diplomi ja erialase töökogemuse omandamist, ning |
| --- | --- |

b)

vähemalt 15aastane erialane töökogemus, mis on seotud täidetavate ülesannetega ja mis on omandatud pärast diplomi või diplomi ja erialase töökogemuse omandamist, ning

| c) | vähemalt viis aastat sellest kogemusest peab olema omandatud intellektuaalomandi valdkonnas, eriti kaubamärkide või tööstusdisainilahenduste alal. |
| --- | --- |

c)

vähemalt viis aastat sellest kogemusest peab olema omandatud intellektuaalomandi valdkonnas, eriti kaubamärkide või tööstusdisainilahenduste alal.

Kandidaat peab oskama põhjalikult üht Euroopa Liidu ametlikest keeltest ja rahuldavalt vähemalt veel üht Euroopa Liidu ametlikku keelt. Üks neist keeltest peab olema üks ameti viiest töökeelest, mis on hispaania, saksa, inglise, prantsuse ja itaalia keel.

8.   Muud nõuded

Kandidaadi eeliseks loetakse järgmist:

| — | ülikooliharidus õigusteaduse erialal, |
| --- | --- |

—

ülikooliharidus õigusteaduse erialal,

| — | töökogemus võõrkeelses keskkonnas, |
| --- | --- |

—

töökogemus võõrkeelses keskkonnas,

| — | inglise või saksa keele hea oskus. |
| --- | --- |

—

inglise või saksa keele hea oskus.

9.   Avalduste esitamine

Avaldus on kehtiv, kui see saadetakse hiljemalt 16. juuni 2006. aasta keskööks (Alicante aja järgi, postitamise kuupäeva kinnitab postitempel) järgmisel aadressil:

| Chairman of the Administrative Board |
| --- |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| E – 03008 Alicante |
| HISPAANIA |

Chairman of the Administrative Board

Office for Harmonization in the Internal Market

(Trade Marks and Designs)

Avenida de Europa, 4

E – 03008 Alicante

HISPAANIA

Saadetav dokument on järgmine:

| a) | dateeritud ja allkirjastatud avalduse vorm. Avalduse vorm on ameti veebilehel http://oami.eu.int.
  Juhime tähelepanu, et kõik avalduse osad tuleb täita. Mittetäielikke avaldusi (nt märkusega “vt lisatud CV”) arvesse ei võeta. |
| --- | --- |

a)

dateeritud ja allkirjastatud avalduse vorm. Avalduse vorm on ameti veebilehel http://oami.eu.int.

Juhime tähelepanu, et kõik avalduse osad tuleb täita. Mittetäielikke avaldusi (nt märkusega “vt lisatud CV”) arvesse ei võeta.

Avaldused tuleb saata tähitud kirjaga. Ümbrik ja kõik asjakohased kirjad peavad olema tähistatud viitenumbriga VEXT/06/551/A*/BoA.

Ümbrikul peab olema märkus “Not to be opened by the mail service” (postiteenistuses mitte avada).

10.   Valikumenetlus

Valikumenetlust kontrollib haldusnõukogu.

Põhinõuetele või kvalifikatsiooni ja ametialase kogemuse miinimumnõuetele mittevastavate kandidaatide avaldused lükatakse tagasi.

Menetluse hilisemas järgus peavad kandidaadid esitama tõendi selle kohta, et neid ei ole kriminaalkorras karistatud ega süüdi mõistetud. Põhinõuete ja kvalifikatsiooni ning ametialase kogemuse miinimumnõuete kohta tuleb esitada järgmised tõendavad dokumendid:

| 1) | isikuttõendava dokumendi (nt pass või isikutunnistus) koopia; |
| --- | --- |

1)

isikuttõendava dokumendi (nt pass või isikutunnistus) koopia;

| 2) | avalduses nimetatud kvalifikatsiooni kinnitavate diplomite koopia; |
| --- | --- |

2)

avalduses nimetatud kvalifikatsiooni kinnitavate diplomite koopia;

| 3) | punktis 7 nimetatud ametialast kogemust käsitlevate tunnistuste koopia või muud dokumendid, mis kinnitavad avalduses esitatud väiteid. |
| --- | --- |

3)

punktis 7 nimetatud ametialast kogemust käsitlevate tunnistuste koopia või muud dokumendid, mis kinnitavad avalduses esitatud väiteid.

Kvalifikatsiooni ja ametialast kogemust, mille kohta ei ole esitatud tõendavaid dokumente (nt diplomite koopia, tõendid töötamise kohta), arvesse ei võeta ning sellest tulenevalt võidakse avaldus tagasi lükata menetluse mis tahes järgus. Viiteid tõenditele, mis on lisatud varasematele avaldustele või mida säilitatakse asutusesisese kandidaadi puhul isikutoimikutes, arvesse ei võeta.

Valikumenetluse eduka läbimise korral lülitatakse kandidaat reservnimekirja, mis koosneb kuni neljast inimesest. Nimekirja lülitamine tähendab seda (kuid mitte ilmtingimata), et kandidaadile võidakse pakkuda ajutise ametniku lepingut sõltuvalt apellatsioonikodade vajadusest. Reservnimekiri kehtib 31. detsembrini 2007.

11.   Lisateave

| Juan Ramón Rubio |
| --- |
| Director |
| Human Resources Department |
| Office for Harmonization in the Internal Market |
| (Trade Marks and Designs) |
| Avenida de Europa, 4 |
| Office A-P4-030 |
| E – 03080 Alicante |
| HISPAANIA |
| Tel: (+34) 965139421 |
| Faks: (+34) 965139952 |
| E-post: juanramon.RUBIO@oami.eu.int |

Juan Ramón Rubio

Director

Human Resources Department

Office for Harmonization in the Internal Market

(Trade Marks and Designs)

Avenida de Europa, 4

Office A-P4-030

E – 03080 Alicante

HISPAANIA

Tel: (+34) 965139421

Faks: (+34) 965139952

E-post: juanramon.RUBIO@oami.eu.int

---

(1)  Muudetud nõukogu 19. veebruari 2004. aasta määrusega (EÜ) nr 422/2004 (ELT L 70, 9.3.2004, lk 1).

(2)  Arvutatud pärast korrutusteguri lõplikku rakendamist.

---